《元日即事四首 其三》
宋代·程公许

憧憧行李不曾休，消遣年华古渡头。得似青衿专挟册，浪随黄帽熟操舟。

归装趁得椒花颂，洗盏连呼柏叶浮。容易一年春又换，赏心可欠七年酬。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。